Tetrastes bonasia

Tetrastes bonasia 
 Descrission 
Ël Tetrastes bonasia (francolin ëd montagna) a l'é un cit galiform dla famija dle Phasianidae, un dij pì cit tetraònid . A l'ha na longhëssa ëd 35-39 cm e n'aliura ëd 48-54 cm . Ël piumagi a l'é finament ornà: le part superior a son grise, j'ale maròn, e le part inferior bianche macià ëd castan . Ël mas-cc a l'ha na cita crësta drissàbil e la gola nèira con ij bòrd bianch . La fumela a l'ha la crësta pi curta e la gola nen nèira . An vol as vëdd na coa grisa con la ponta nèira . A l'é motobin arzervà e difìcil da vëdde; sò cant a l'é n' "ti-ti-ti-ti-ti" avuss .

 Ambient 
A viv ant ij bòsch s-ciass, ùmid e mës-cià ëd conìfere (dzortut con sapin), con sot-bòsch rich . A frequenta le raisure erbose e a s'aussà fin a 1.500 méter an sj'Alp . A s'àussa pòch e a cor an sla tèra. A mangia dzortut materiaj vegetaj (feuje, gëmme, smens), ma ij cit a mangio ëdcò insèt e verm .

 Distribussion 
A l'é spantià an Euròpa e Asia setentrional, da la Fransa e Scandinavia fin a l'Hokkaido . An Italia a l'é present mach an sj'Alp, da la provincia ëd Vërsèj a cola d'Ùdin, an tra 700 e 1.500 méter . A l'é sedentari e nidificant an vàire valade, com la Val Sessera . A l'é classificà "Minor preocupassion" (LC), ma an declin local .

 Arferiment bibliogràfich për chi a veul fé dj'arserche pì ancreuse 

 Tetrastes bonasia Linneus, 1758

Categorìa:Tetrastes